সম্প্রতি আমেরিকার প্রেসিডেন্ট ডোনাল্ড ট্রাম্প বাংলাদেশের প্রধানমন্ত্রী শেখ হাসিনার কাছে একটি চিঠি লেখেন যা বাংলাদেশে আমেরিকান রাষ্ট্রদূত মার্সিয়া বার্নিকাট নিজেই প্রধানমন্ত্রী হাতে গত ৩ই মে তাঁর কার্যালয়ে পৌছিয়ে দেন। ঐ চিঠিতে আমেরিকার প্রেসিডেন্ট বাংলাদেশে আশ্রিত রোহিঙ্গাদের স্বেচ্ছায় ফেরৎ নেওয়ার জন্য যুক্তরাষ্ট্র সরকার মিয়ানমারের উপর চাপ অব্যাহত রেখেছেন বলে প্রধানমন্ত্রী শেখ হাসিনাকে আশ^স্ত করেছেন। তিনি চিঠিতে আরও বলেছেন এই সংকট সৃষ্টির জন্য মিয়ানমার সরকারের যারাই দায়ী তাদেরকে অবশ্যই জবাবদিহি করতে হবে। তিনি রোহিঙ্গা সমস্যায় প্রধানমন্ত্রী শেখ হাসিনার মানবিক সাড়ার ভূয়শী প্রশংসা করেছেন। এক মিলিয়ন রোহিঙ্গা স্মরনার্থীর আশ্রয়ের ব্যবস্থা করা একটি বিশাল দায়িত্বপূর্ণ কাজ বলে তিনি স্বীকার করেন এবং তাতে যে হাজার হাজার রোহিঙ্গার জীবন রক্ষা পেয়েছে তার প্রশংসা করেন। বাংলাদেশীরা ১৯৭১ সালে যে অমানবিক এবং অসহনীয় দুর্দ্দশা সম্মুখীন হয়েছিল। আজকে রোহিঙ্গাদের প্রতি মানবিক সদাচারণের দীক্ষা সেখান থেকেই পাওয়া।